《游鹤林怀古》
明代·郑一岳

我怀马素师，亦衲米公石。竹院坐忘言，坡仙如可识。

云何天际坐，遥遥杳莫即。离披上干云，枝撑仍局蹐。

泠泠虚谷声，徒然奏笙瑟。因之搜奇前，一日当千日。

去日问濂溪，鹤振空山碧。

作者简介：郑一岳，字于赓。香山（今中山）人。明思宗崇祯十年（一六三七）进士。官至山东单县知县。清道光《香山县志》卷一三有传。